2013. aastal pakutud tooted ja teenused (Teabe kogumine ja analüüs)

ENNETAMINE JA UURIMISTEGEVUS 1. erieesmärk: luua alus tööohutuse- ja tervishoiualastele uuringutele ja tegevustele prioriteetide seadmiseks, määrates kindlaks suundumused, neid järgides ning nähes ette uusi tööohutuse- ja tervishoiuga seotud riske. Tegevuse aluseks on ulatuslik visiooniuuring. Avaldati kaks e-teabelehte ja sellega kaasnevat ohtude kindlakstegemise kontrollnimekirja keskkonnasõbraliku ehituse töötervishoiu ja -ohutuse nõuete ning väikesemahuliste päikeseenergiarakenduste töötervishoiu ja -ohutuse nõuete kohta. Väljaandeid esitleti 3. juunil veebisaidil ELi rohelise nädala raames ning need on kättesaadavad varem loodud keskkonnasõbralike töökohtade tööohutuse ja -tervishoiu ühtse kontaktpunkti kaudu. Juuni alguses avaldati kokkuvõtva aruande „Foresight on new and emerging OSH risks associated with new technologies in green jobs” saksa-, hispaania-, itaalia- ja poolakeelsed versioonid. Aruande prantsuskeelne versioon avaldati oktoobri alguses. Riiklike teaduskeskustega korraldati 12.–13. novembril visioonitöökoda, et levitada stsenaariumeid ja visioonileide, esitleda ja julgustada stsenaariumide kohaldamist otsustusprotsessis ning edendada keskkonnasõbralike töökohtade prognoosi olulisust poliitika seisukohast. Saadi aruande eelnõu, mis käsitles praegusi ja tulevasi teemasid tervisesektoris, sh hooldussüsteemi ja koduhooldust. 2. erieesmärk: panustada paremini suunatud uurimistöösse ning ennetustegevusse riskifaktorite ja tervishoiunäitajate alaste uurimuste läbivaatamise ja analüüsi abil Teemakeskuselt saadi tööga seotud vähki ja vähi riskitegureid käsitleva aruande eelnõu, mis koostati 2012. aasta selleteemalise töökoja järel. Avaldati kolm e-teabelehte tööohutuse ja töötervishoiu nõuete ja nanomaterjalide kohta (Tools for the management of nanomaterials in the workplace and prevention; Nanomaterials in the health care sector, OSH risks and prevention; Nanomaterials and maintenance: OSH risks and prevention). Teabelehti esitleti 24. juunil samaaegselt uue ühtse kontaktpunktiga, mis hõlmas nanomaterjalide haldamist töökohas ning kus on saadaval kõik agentuuri teabematerjalid tööohutuse ja töötervishoiu nõuete ja nanomaterjalide kohta. Avaldati aruanne „Naised tööl”. Aruandes käsitletakse tööhõivesuundumusi ja nende mõju naiste tööohutusele ja töötervishoiule (sh uuemad trendid), tööohutuse ja töötervishoiu alast statistikat, tööga seotud vähki (sh seos vahetustega töö ja rinnavähi vahel), luu- ja lihaskonna vaevuseid ja stressi, vägivalda ja ahistamist teenindavatel ametikohtadel, olemasolevaid teadusuuringuid mitteametlikult töötavate naise naiste tööohutuse ja töötervishoiu kohta ning töötavate naiste invaliidsust ja taastusravi. Aruanne sisaldab kolmest liikmesriigist valitud näiteid soolise võrdõiguslikkuse peavoolustamisest töötervishoiu ja tööohutuse nõuete alal ning on mõeldud täiendama agentuuri 2014. aastal avaldatavat aruannet uuemate poliitikaalgatuste kohta. 3. erieesmärk: toetada prioriteetide seadmist tööohutuse- ja tervishoiualastele uuringutele ja tegevusele, võimaldades ülevaadet tööohutuse ja töötervishoiu kohta Euroopas varasemate ja jooksvate andmete alusel. Septembris valmis projekti „Puuduvate tööohutuse ja töötervishoiu nõuete kulude hindamine makrotasandil” lõpparuanne. Projekti eesmärk oli hinnata eri meetodeid puudulike või üldse puuduvate tööohutuse ja töötervishoiu nõuete kulude hindamiseks makrotasandil, et mõista erinevate hinnangute aluseid ning saada rohkem teavet puudulike tööohutuse ja töötervishoiu nõuete majanduslikust mõjust, anda teavet poliitikakujundajatele Euroopa ja liikmesriigi tasandil, luua usaldusväärne alus selle valdkonna kesksete küsimuste üle peetavaks dialoogiks ning toetada edasise uurimistöö edendamist ja arendamist. 4. erieesmärk: sihtrühmade ja toetusesaajatega peetava mõttevahetuse ja konsolideerimise kaudu edendada arutelu observatooriumi leidude üle ja tagada nende asjakohasus COST-MODERNET kohtumisel Pariisis 16. oktoobril tutvustas agentuur oma lähenemisviisi seoses kujunevate riskide ja tööga seotud haigustega. 6. novembril Düsseldorfis peetud A+A konverentsil korraldati agentuuri ja Saksa teeohutuse nõukogu ühine töökoda. 5. erieesmärk: aidata poliitikakujundajatel ning tööohutuse ja töötervishoiu alase teabe edastajatel toetada paremini ettevõtteid, viies läbi küsitlusi reaalajas teabe kogumiseks tööohutuse ja töötervishoiualase juhtimise ning sellealaste peamiste riskide kohta Uute ja tekkivate riskide Euroopa ettevõtete uuringu (ESENER) kvalitatiivse järeltestimise aruannete eelnõud (kokkuvõtlik ülevaatearuanne, riiklik ülevaatearuanne ja peamiste leidude aruanne) valmistati ette avaldamiseks. Septembris avaldati aruanne „Analysis of the determinants of workplace occupational safety and health practice in a selection of EU Member States” (aruanne ja selle kokkuvõte avaldati mitmes keeles). Ettevalmistused ESENER-2 uuringuks, sh kognitiivsed eelanalüüsid, edenesid kavakohaselt. Välitööd on kavandatud aastaks 2014 ning esimesed tulemused saadakse 2014. aasta lõpuks. Esimesed aruanded on kavandatud 2015. aasta alguseks. 6. erieesmärk: jõuda konsensusele tööohutuse ja töötervishoiu alase uurimistöö prioriteetide suhtes, julgustada riiklikke tööohutuse ja töötervishoiu uurimisinstituute seadma ühiseid prioriteete ja vahetama tulemusi, ning edendada tööohutus- ja tervishoiualaste nõuete lisamist uurimisprogrammidesse Aruanne tööohutuse ja töötervishoiualase uurimistöö prioriteetide kohta ELis perioodil 2013–2020 avaldati ja seda esitleti veebisaidil juunis. Aruanne sisaldas ka tagasisidet teabekeskustelt ning seminaridel osalejatelt. Aruande järelkäsitluse raames korraldati 9.–10. oktoobril kõrgetasemeline seminar, et läbi rääkida ja kinnitada aruandes määratletud prioriteedid ning meetodid tööohutus- ja tervishoiualase uurimistöö koordineerimise edendamiseks. Seminar tõi kokku teadusuuringuid rahastavate asutuste ja uurimisinstituutide esindajad ning Euroopa ja liikmesriikide poliitikakujundajad. TÖÖKESKKONNA ALANE TEAVE: TÖÖKOHA TASANDIL KASUTATAVA HEA TAVA ALASTE TEADMISTE JAGAMINE 1. erieesmärk: kasulike, praktiliste ja hea kvaliteediga teabetoodete väljatöötamine tervisliku töökoha kampaaniate toetamiseks Tervisliku töökoha kampaania perioodil 2012–2013: „Riskide ennetamine koostöö abil” Kampaania lõpuüritus toimus 11.–12. novembril tervisliku töökoha tippkohtumise raames, mis kandis pealkirja „Riskide ennetamine koostöö abil”. Lõpuüritusel toimus paralleelselt kolm töökoda, milles käsitleti perioodi 2012–2013 tervisliku töökoha kampaania hea tava auhindu, kampaanias osalejate võrdlemismenetlusi ning kampaaniaga seotud seisukohti. Tervisliku töökoha kampaania perioodil 2014–2015 „Tervislik töökoht hoiab stressi ohjes”. Töövõtja esitas esimese vahearuande „Stress and psychosocial risk management – portable application for micro and small enterprises”. Aruandes oli nõuetekohaselt esitatud rakenduse kolme peamise osa ülevaade ning tehnilisi aspekte kirjeldav vastastikuse mõistmise memorandum. Aruande „Costs of stress and psychosocial risks at work” lõplik versioon on sisekontrolli ja toimetamise etapis. Esitati EU-OSHA ja Eurofoundi psühhosotsiaalseid riske käsitleva ühise aruande lõppversioon. 2. erieesmärk: parandada ennetusmeetmeid, võimaldades kasulikku ja praktilist teavet hea tava kohta prioriteetsetes valdkondades ja prioriteetsetel teemadel Projekti „Safer and healthier work at any age – occupational safety and health (OSH) in the context of an ageing workforce” eesmärk on hinnata, milliseid eeltingimusi on vaja, et võtta tööohutuse ja töötervishoiualastes süsteemides arvesse vananevat tööjõudu ning tagada kõigile parem ennetustöö kogu tööelu vältel. Leping kirjutati alla juunis ning avakoosolek toimus 10. juunil Brüsselis. Pärast seda koostas töövõtja algetapi aruande ning vaatas üle kogu projekti ajakava. Juuli lõpus saadi esimene eduaruanne, oktoobri alguses esitas töövõtja riikide vahearuanded and ning pika nimekirja heade tavade näidetest. 2. detsembril toimus Euroopa Parlamendis poolepäevane koosolek, kus arutati projekti edusamme. Ohtlike ainete ja eduka suhtlemise kohta töökohal avaldati e-teabeleht, mis täiendas 2012. aasta materjale (Napo materjalid, KKK-d, ppt, REACHi ja CLP-d käsitlevad veebisaidi osad ning tööohutuse ja töötervishoiu alased lingid). Teabeleht sisaldab infot ohtlikke aineid käsitleva eduka suhtlemise kohta töökohas, sh ohutuskaartide kasutamise kohta. Ka sisaldab teabeleht nimekirja täiendavatest teabeallikatest. 2012. aastal tehti teabekeskuste analüüs riiklike algatuste kohta, mis on seotud REACHi ning tööohutuse ja töötervishoiu eest vastutavate ametiasutuste koostööga. Tulemused tehti kättesaadavaks SLIC Chemex töörühmale, et koostada REACHi ning tööohutus- ja tervishoiuküsimuste vahelisi seoseid käsitlevad tööjärelevalve suunised. 3. erieesmärk: toetada ennetusmeetmeid, tagades, et olemasolevad infomaterjalid on jätkuvalt asjakohased Veebisaidi õigusakte käsitleva osa ajakohastamist jätkati vastavalt teemakeskusega sõlmitud lepingule. Kõige uuem teave puudutab direktiivi 2013/35/EL (elektromagnetväljad). 4. erieesmärk: parandada riskihindamiste rakendamist ja kvaliteeti mikro- ja väikeettevõtetes (1–49 töötajat), suurendades teadlikkust riskihindamise vajalikkusest ja sellest, kuidas hindamist läbi viia Agentuur arendas edasi elektroonset interaktiivset riskihindamisvahendit (OiRA) nii ELi kui liikmesriikide tasandil. Põhiline tarkvara arendustöö viidi 2013. aastal peaaegu lõpule ning töötati välja mitu uut funktsiooni, et paremini täita OIRA partnerite väljatoodud vajadusi. Agentuur edendas ja arendas aktiivselt OiRA kogukonda, hindamisvahendit hakati laialdaselt kasutama liikmesriikide tasandil ning valdkondlike sotsiaalse dialoogi komiteede kaudu ka ELi tasandil. Võrgustamine ja kooskõlastamine Teabekeskuste võrgustiku edasiarendamine, agentuuri juhtimine ja suhtlemine Euroopa ning rahvusvaheliste organisatsioonidega. Institutsioonilise suutlikkuse arendamine kandidaat- ja võimalikes kandidaatriikides (sihtotstarbelised vahendid). Kavandamise ja hindamise koordineerimine. TEABEVAHETUS, KAMPAANIAD JA REKLAAM 1. erieesmärk: tõsta peamiste sihtrühmade teadlikkust riskide ennetamise alase koostöö olulisusest, korraldades detsentraliseeritud üleeuroopaline kampaania 2013. aastal viis EU-OSHA teist aastat ellu tervisliku töökoha kampaaniat perioodiks 2012–2013 pealkirjaga „Riskide ennetamine koostöö abil”. Koostöös ELi eesistujariikidega korraldati kampaania peaüritused, sh Euroopa hea tava auhinnatseremoonia ning tervisliku töökoha konverents. Kampaaniaga seotud pressi-, massimeedia- ja suhtekorraldustegevus viidi läbi ELi ja liikmesriikide tasandil. Agentuur jätkas ka riiklike teabekeskuste võrgu toetamist ELi kampaaniate toetamise programmi kaudu, mis hõlmab seminaride, konverentside ja teavitusürituste korraldamist ning kampaania reklaammaterjali koostamist 24 keeles. Kampaaniapartnerluse programm hõlmas partnerite aktiivset kaasamist, koosolekute korraldamist ja kampaania reklaammaterjali koostamist. Programm andis kampaaniale olulise lisamõõtme, ning tööohutus- ja töötervishoiualase veebikampaania töövahendite paketi kaudu saavad praktilist abi ja nõu kõik, kes soovivad korraldada tööohutus- ja töötervishoiualase teadlikkuse tõstmise kampaaniat. Perioodi 2014–2015 tervisliku töökoha kampaania ettevalmistused hõlmasid kampaania kava koostamist, kampaania brändimist ja põhilise teavitusmaterjali koostamist (sh Napot tutvustav film). Alustati ka perioodi 2012–2013 tervisliku töökoha kampaania sõltumatu välishinnangu koostamist. 2. erieesmärk: säilitada agentuuri (veebisait kaasa arvatud) positsioon Euroopa tööohutuse ja töötervishoiualase esmase teabeallikana, kasutades asjakohaseid teabeedastusvahendeid ja -kanaleid soovitud sidusrühmadeni jõudmiseks Võeti teadus- ja arendustegevuse alaseid meetmeid agentuuri uue veebistrateegia toetamiseks ning agentuuri aktiivse veebitegevuse uuendamiseks 2014. aastal. Samal ajal koostas ja avaldas agentuur internetisisu ning arendas edasi tegevust veebis ja sotsiaalses meedias. Aasta vältel korraldati teadlikkuse tõstmise ja teabeedastuspartnerlusega seotud tegevusi, sh tugevdati suhteid Euroopa ettevõtlusvõrgustikuga. 2013. aasta avaldamisprogrammi kuulusid mitmed väljaanded paljudes ELi keeltes. Agentuur jätkas ka veebipõhise interaktiivse riskihindamissüsteemi (OiRA) veebisaidi ja rakenduse ning tervisliku töökoha kampaaniate veebisaitide ja rakenduste arendamist. 3. erieesmärk: edendada mõjusalt agentuuripoolset teabeedastust soovitud sihtrühmadeni jõudmiseks meedia ja suhtekorraldustegevuse, ürituste ja näituste korraldamise kaudu Aasta vältel viidi ellu mitmeid ajakirjandus- ja suhtekorraldustegevusi, avaldades teabelehti ja artikleid ning korraldades pressikonverentse, et jagada muu hulgas tööohutuse ja töötervishoiualase kolmanda arvamusküsitluse tulemusi, tutvustada visiooniprojekte ja keskkonnasõbralikke töökohti, CLP-määrust, ESENERi järelhinnanguid, tööohutus- ja tervishoiualase teabeprojekti makromajanduslikke kulusid ning kantserogeensete ainete alaseid väljaanded. Õpetajatele mõeldud Napo veebiõppe materjalide levitamisstrateegia oli edukas. Arendati edasi OSHwiki veebilehte käsitlevat teavitusstrateegiat ja autorite värbamisstrateegiat, samuti veebipõhise interaktiivse riskihindamissüsteemi (OiRA) alast teavitamist ning arendajate värbamisstrateegiat. Agentuur pidas ettekandeid ja osales aktiivselt Euroopa ja rahvusvahelistel konverentsidel ja näitustel, saates kohale agentuuri esindajad ja/või agentuuri tutvustava väljapaneku ja/või tutvustavad materjalid. 2012. aasta üldaruannet ning muid väljaandeid (aruanded, teabelehed, Napo DVDd jne) ja reklaammaterjali levitati kogu Euroopas ja väljaspool, et jõuda soovitud sihtrühmadeni. ELi Nõukogu eesistujariikidega (Iirimaa ja Leedu) korraldati ühistegevused tööohutuse ja töötervishoiu edendamiseks nõukogu eesistujariikide tegevuskavades.